**ПРОЕКТ!**

**ДОГОВОР**

**№ ……………..**

Днес, ……… 2016г., в гр. Гоце Делчев между:

 **1. Община Гоце Делчев**, с БУЛСТАТ 000024745, гр. Гоце Делчев, ул. “Царица Йоанна” № 2, представлявана от Владимир Кръстев Москов – кмет на общината и Антоанета Пенкова – началник отдел “Счетоводство”, наричана за краткост **ВЪЗЛОЖИТЕЛ** от една страна,

 **2. ...............................................,** със седалище и адрес на управление .................................................................., ЕИК .......................................... представлявано от ........................................................... - ..............................., наричано по-долу за краткост **ИЗПЪЛНИТЕЛ,** от друга страна,

на основание чл. 112, ал. 1 от Закона за обществените поръчки, в съответствие с резултатите от проведена процедура – публично състезание за възлагане на обществена поръчка и Решение № …………………/……………2016 г. на Възложителя за определяне на изпълнител за възлагане на обществена поръчка, с наименование:“ИЗПЪЛНЕНИЕ НА ИНЖЕНЕРИНГ ЗА ОБНОВЯВАНЕ ЗА ЕНЕРГИЙНА ЕФЕКТИВНОСТ НА СГРАДА НА УЛ. “ДРАМА” № 51, ВХ. А, Б, В и Г, ГР. ГОЦЕ ДЕЛЧЕВ”се сключи настоящия договор за следното:

1. **ПРЕДМЕТ НА ДОГОВОРА**

**1.1.** ВЪЗЛОЖИТЕЛЯТвъзлага, а ИЗПЪЛНИТЕЛЯТприема и се задължава да проектира и да изпълни строителни и монтажни работи на за обновяване за енергийна ефективност на многофамилна жилищна сграда на ул. “Драма” № 51, вх. А, Б, В и Г, гр. Гоце Делчев, като извърши следното:

1. изработи инвестиционен проект (фаза – Работен проект);
2. упражнява на авторски надзор по време на строителството;
3. строително – монтажни работи;
4. изработи изпълнителна и екзекутивна документации;

**1.2.** ИЗПЪЛНИТЕЛЯТ следва да изпълни работите по т. 1.1 в съответствие с изискванията на възложителя, съгласно Техническaта спецификация за предмета на поръчката (съдържаща се в Документацията за участие в процедурата), настоящия договор и офертата на ИЗПЪЛНИТЕЛЯ.

**1.3.** Изработените по договора проекти, както и всички материали и съдържащата се в тях информация, са собственост на ВЪЗЛОЖИТЕЛЯ и по отношение на тях, същият има правата по чл. 42, ал. 2 от Закона за авторското право и сродните му права.

**II. СРОКОВЕ ПО ДОГОВОРА.**

**2.1.** Общият срок за изпълнение на поръчката е \_\_\_\_\_\_\_\_ калeндарни дни дни и влиза в сила от датата на подписването му.

**2.2.** Отделните видове работи по т.1.1. от настоящия договор, следва да бъдат изпълнени в следните срокове:

**а).** Срок за проектиране - ……………………….. (календарни дни) от датата на сключване на договора;

**б).** Срок за изпълнение на строителните и монтажните работи и подписване на Констативен акт обр. 15 (без забележки) - ....................... календарни дни, считано от датата на подписване на Протокола за откриване на строителна площадка и определяне на строителна линия и ниво на строежа (обр. 2).

**2.3.** Изпълнителят се задължава да упражнява авторски надзор от датата на подписване на Протокол обр. 2 за откриване на строителна площадка и определяне на строителна линия и ниво до подписването на Констативен акт обр. 15 (без забележки).

**III. ЦЕНА.**

**3.1.** Общата стойност на възложената с настоящия договор поръчка е в размер на **...................** лева (............................................... *словом*) без ДДС, формирана както следва:

**а).** **Цена за изготвяне на Работен проект по всички части: ..................... лв.** (словом: …………….........……………) **без ДДС;**

**б). Цена за осъществяване на авторски надзор по време на изпълнение на СМР** ………………лв. без ДДС;

**в). Цена за изпълнение на СМР ..................... лв.** (словом: …………….........……………) без ДДС**.**

**г). Допълнително възникнали непредвидени разходи в размер на 10% от цената по т. 3.1, б. “в” в размер на ................................. лв.** (словом: …………….........……………) без ДДС

**д).** Елементи на ценообразуване за видовете СМР са както следва:

П1 – Средна часова ставка…. лв./час

П2 - Допълнителни разходи върху труд ……. %

П3 – Допълнителни разходи върху механизация……. %

П4 – Доставно -складови разходи…. %

П5 – Печалба……. %

**3.2** Договорената цена по т.3.1 е окончателна и не подлежи на промяна за срока на договора.

**3.3.** В цената по т. 3.1. не е включен ДДС, който се начислява съгласно действащото законодателство и се заплаща от ВЪЗЛОЖИТЕЛЯпри извършване на плащанията по договора.

**IV. НАЧИН НА ПЛАЩАНЕ.**

**4.1.** ВЪЗЛОЖИТЕЛЯТще заплати на ИЗПЪЛНИТЕЛЯдоговорената по т. 3.1. цена, както следва:

* + 1. **25 % аванс от** сумата на цените по т. 3.1., букви “а“ – “в” от Договора - след представяне на гаранция за размера на авансовото плащане. В пет дневен срок след извършване на авансовото плащане се издава данъчна фактура. Авансовото плащане се приспада пропорционално от следващите плащания.
		2. **Междинно плащане за дейностите по проектиране** събразно действително извършени и с необходимото качество видове работи след представяне на двустранно подписан Акт обр. 1 за изработения Работен проект и оригинална фактура за дължимата стойност.
		3. **Междинно плащане за изпълнени СМР** – след извършени видове СМР съгласно подробна КСС - част от Работния проект, в обем не по-малък от 50% от предвидените в проекта. Изплащането се извършва след подписване и представяне на протокол/акт – за действително извършени и подлежащи на разплащане видове строителни и монтажни работи в обем не по-малък от 50% от предвидените в проекта, подписан от страните по договора, консултанта по смисъла на Закона за устройство на теориторията и упълномощения представител на сдружението на собствениците и представяне на фактура;
		4. **Окончателно плащане** на изпълнените видове работи до размера на цената по т.3.1. се извършва след подписване на акт, обр. 15 (без забележки) и включва:

а). окончателно плащане за изпълнените СМР

б). извършения авторски надзор

* + 1. **За окончателното плащане** се представят: протокол/акт – обр. № 19 за извършени строителни и монтажни работи и заменителни таблици (ако са приложими) за действително извършени и подлежащи на заплащане на окончателни видове СМР по одобрени цени, подписани от страните по договора, компетентните държавни и/или общински органи и упълномощения представител на СС, акт за извършен строителен надзор и оригинална фактура за окончателната стойност на дължимата сума и съгласно клаузите на договора.

**4.1.6** Заплащането на авторския надзор се извършва след съставяне на Акт, обр. 15, приспадане размера на изплатения аванси представяне на документи акт за заплащане на авторски надзор и оригинална фактура за дължимата сума.

**4.2.** Всяко плащане по договора се извърша след предоставяне на фактура, която се издава от Изпълнителя към сдружението на собствениците. Фактурата се изготвя на български език, в съответствие със Закона за счетоводството, подзаконовите нормативни актове и указания на Министерство на регионално развитие и благоустройството по Национална програма за енергийна ефективност на многофамилни жилищни сгради, като задължително съдържат следните реквизити:

**Получател: Сдружение на собствениците „гр.Гоце Делчев, ул. Драма 51, вход А, вход Б, вход В, вход Г”**

**Адрес: ............................................**

**Получил фактурата: .........................................................................................**

**МОЛ: ............................................**

**Номер на документа, дата, място:......................................................**

**4.3.** Плащанията се извършват с платежно нареждане по банковата сметка на ИЗПЪЛНИТЕЛЯ в срок до **30** (тридесет) календарни дни след представяне на изискуемите документи. За плащанията по т. 4.1.2 – 4.1.6 съответната фактура се издава в срок до **5** (пет) календарни дни считано от датата на заверка от упълномошен представител на ВЪЗЛОЖИТЕЛЯ на представените доказателствените документи.

**4.4.** Сумата ще бъде изплатена по сметката на ИЗПЪЛНИТЕЛЯ, посочена във фактурата.

**4.5.** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци, установени с двустранен писмен протокол. Отстраняването на недостатъците е за сметка на ИЗПЪЛНИТЕЛЯ**.**

**4.6.** Извършването на вътрешни компенсирани промени във видовете и количествата на строителните и монтажните работи от количествено-стойностната сметка, предложени от ИЗПЪЛНИТЕЛЯ се съгласува с ВЪЗЛОЖИТЕЛЯ преди да започне изпълнението им. Единичните цени са съгласно подробната Количествено-стойностна сметка (КСС) – част от Работния проект, а количествата им се доказват с измерване на място и с подписан протокол (подробна ведомост) от изпълнител, консултант, упражняващ строителен надзор, проектант и упражняващ инвеститорски контрол, придружен със заменителна таблица. Протоколът се представя на ВЪЗЛОЖИТЕЛЯ за одобрение. За новите строително монтажни работи, за които няма посочени единични цени в количествено стойностните сметки, ИЗПЪЛНИТЕЛЯТ представя нови единични цени по видове строително монтажни работи, с анализ за всяка от тях, формирани на база показателите за ценообразуване по т. 3.1, б. “д” от настоящия договор и фактури на материали, които подлежат на утвърждаване от ВЪЗЛОЖИТЕЛЯ.

**4.7.** Авансово заплатената по т. 4.1.1. сума се обезпечава от страна на ИЗПЪЛНИТЕЛЯ с гаранция в една от формите по чл. 111, ал. 5 от ЗОП за сума, в размер на авансовото плащане. В случай че гаранцията е под формата на банкова гаранция или застраховка, която обезпечава изпълнението чрез покритие на отговорността на изпълнителя, тя следва да бъде открита до **5** работни дни от подписване на договора, преди превеждане сумата на аванса и да е със срок на валидност не по-малко от **15** календарни дни след датата, на която авансовото плащане ще е напълно възстановено от ИЗПЪЛНИТЕЛЯ.

**4.8.** Банковата гаранция трябва да бъде неотменима и безусловна, с възможност да се усвои изцяло или на части. Гаранцията трябва да съдържа задължение на банката-гарант да извърши плащане при първо писмено искане от страна на ВЪЗЛОЖИТЕЛЯ, деклариращ, че ИЗПЪЛНИТЕЛЯТ, не е изпълнил някое от договорните си задължения.

**4.9.** Преведените средства от „Българска Банка за Развитие“ АД, но неусвоени от Изпълнителя, както и натрупаните лихви, глоби и неустойки в изпълнение на настоящия договор подлежат на възстановяване по следната банкова сметка:

IВАN: ……………………….

ВІС: …………………………….

БАНКА: „Българска Банка за Развитие“ АД

При представяне и подписване на документите, необходими за всяко договорено в т. 4.1. плащане, Възложителят в срок до 5 работни дни комплектова и изпраща искане за съответната стойност до **„Българска Банка за Развитие“ АД** **(ББР).**

 **4.10.** В случай, че сключеният договор за целево финансиране по Националната програма за енергийна ефективност на многофамилните жилищни сгради между Кмета на Община Гоце Делчев, Областния управител на област с административен център гр. Благоевград и Българската банка за развитие се прекрати или Българската банка за развитие не финансира дейности частично или напълно по този договор, Възложителят не дължи каквото и да било плащания към Изпълнителя нито по време на изпълнение на договора, нито след изтичане на срока му.

**V. ПРИЕМАНЕ И ПРЕДАВАНЕ НА РАБОТНИЯ ПРОЕКТ.**

**5.1.** Работният проект трябва да се изработи в съответствие с изискванията на Възложителя, посочени в Документацията за обществената поръчка и с всички нормативни актове за проектиране, действащи в страната.

**5.2.** ИЗПЪЛНИТЕЛЯТ предава на ВЪЗЛОЖИТЕЛЯ разработения от него и съгласуван със Сдружението на собствениците и със специализираните контролни органи, експлоатационни дружества и общинската администрация работен проект за обекта в **4** (четири) екземпляра на хартиен носител с мокри печати на проектантите) и в 1 (един) екземпляр на електронен носител).

**5.3.** В **15** (петнадесет) дневен срок от датата на предаването на проекта по т. 5.1 ВЪЗЛОЖИТЕЛЯТ може да изпрати на ИЗПЪЛНИТЕЛЯ писмените си възражения по изпълнението на възложената работа, като поиска ИЗПЪЛНИТЕЛЯТ да допълни, поправи или преработи за своя сметка проекта, поради:

 **а)** непълно, неточно или лошокачествено изпълнение;

 **б)** несъобразяване с изходните данни и/или с изискванията на ВЪЗЛОЖИТЕЛЯ, посочени в съответните приложения към договора;

 **в)** неспазване на действуващите нормативни актове и стандарти.

**5.4.** Допълненият, поправен или преработен проект се предава на ВЪЗЛОЖИТЕЛЯ по реда и условията на този раздел. По отношение приемането на допълнения, поправен или преработен проект ВЪЗЛОЖИТЕЛЯТ има същите права, както по отношение приемането на първоначалния проект.

**5.5.** Одобряването на Работния проект от ВЪЗЛОЖИТЕЛЯ не освобождава ИЗПЪЛНИТЕЛЯ от което и да е от неговите задължения по настоящия договор.

**5.6.** Ако някоя от инстанциите, пред които ИЗПЪЛНИТЕЛЯТпредставя за съгласуване и/или одобряване инвестиционния проект, откаже съгласуване и/или одобряване, ИЗПЪЛНИТЕЛЯТ е длъжен незабавно, за своя сметка да допълни, поправи или преработи проекта, съобразно дадените от тази инстанция указания, да го съгласува отново (ако се налага) и да го предаде.

**5.7.** В **10** (десет) дневен срок, считано от деня на предаването на първоначалния или на допълнения, поправен или преработен, съгласуван и/или одобрен работен проект, ако ВЪЗЛОЖИТЕЛЯТ не е направил възражения по него, страните и упълномощеният прдставител на Сдружението на собствениците подписват Акт обр. 1, с който се установява съответствието на проекта с изискванията на ВЪЗЛОЖИТЕЛЯ и предаването на необходимия брой екземпляри на проекта.

**VI. СТРОИТЕЛСТВО.**

**6.1.** Преди започване на строително-монтажните работи, Изпълнителят може да изгради временната си строителна база, в която следва да осигури най-малко следните складови площи и офиси:

**а)** временни складове за доставяните от Изпълнителя материали, с оглед изискванията за съхранението им;

**б)** площадки за складиране на строителни отпадъци.

**6.2.** След приключване на работите по предмета на договора, ИЗПЪЛНИТЕЛЯТ своевременно ще демонтира от временната си база всичките си съоръжения (складове, офиси и битови помещения), ще изтегли цялата си механизация и невложени материали и ще я разчисти за своя сметка.

**6.3.** ИзпълнителяТ трябва да вземе всички необходими мерки за опазване на околната среда (на и извън строителната площадка и на временната си строителна база), както и за недопускане на щети и отрицателно въздействие върху хора и имущество, вследствие замърсяване, лъчения, шум и други вредни последици от работите по предмета на договора. ИЗПЪЛНИТЕЛЯТ и неговите подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни спорзумения и/или разпоредби на международното, екологичното, социално и трудово право съгласно Приложение № 10 на ЗОП.

**6.4.** ИЗПЪЛНИТЕЛЯТ може да започне строителните и монтажните работи по предмета на договора, само **след** подписването на Протокол обр. 2 за откриване на строителна площадка и определяне на строителна линия и ниво.

**6.5.** ИЗПЪЛНИТЕЛЯТ ще извърши всички работи във връзка със строежите в съответствие с одобрения и съгласуван инвестиционен проект, при точно спазване на клаузите на договора и приложенията към него, а също така и при спазване изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.

**6.6.** Обстоятелствата, свързани със започване, изпълнение и въвеждане в експлоатация (приемане) на СМР за обновяване за енергийна ефективност, ще се удостоверяват със съставяне и подписване от участниците на съответните актове и протоколи съобразно Наредба № 3 от 2003 г. за съставяне на актове и протоколи по време на строителството. Всички образци на документи, които засягат инвестиционния процес, ще се подписват освен от страните по договора и компетентните държавни и/или общински органи, също така и от упълномощения представител на Сдруженията. Възложителят ще се представлява от общината като реален такъв и Сдруженията като собственици на обекта.

**6.7.** ИЗПЪЛНИТЕЛЯТ ще достави и ще влага в строежите висококачествени материали и строителни изделия, определени в проекта. Същите трябва да отговарят на техническите изисквания и на количествата, определени в инвестиционния проект, както и на изискванията по приложимите стандарти. Доставяните материали трябва да са придружени със съответните сертификати за качество и произход, декларации за съответствие от производителя/от представителя му и други документи, съгласно изискванията на Закона за техническите изисквания към продуктите и другите позаконови нормативни актове, отностно тези видове документи.

**6.8.** ВЪЗЛОЖИТЕЛЯТ изпраща покана до ИЗПЪЛНИТЕЛЯ за подписване на Протокол за откриване на строителна площадка и определяне на строителна линия и ниво (обр.2). Откриването на строителната площадка и определянето на строителната линия и ниво за строежа ще се извърши съгласно изискванията на чл. 157 и чл. 158 от ЗУТ, по реда на Наредба № 3 от 2003 г. за съставяне на актове и протоколи по време на строителството.

**6.9.** По време на изграждането на строежите, ИЗПЪЛНИТЕЛЯТ е длъжен да спазва всички изисквания на Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи.

**6.10.** При аварии (течове, прекъсване на електрозахранване и др.) ИЗПЪЛНИТЕЛЯТ предприема незабавни мерки за предотвратяване на по-нататъшното разрастване на аварията, както и мерки за ограничаване на щетите. ИЗПЪЛНИТЕЛЯТ информира ВЪЗЛОЖИТЕЛЯ за настъпилото събитие незабавно след откриване на аварията.

**6.11.** При възникване на аварийни ситуации, ИЗПЪЛНИТЕЛЯТ уведомява ВЪЗЛОЖИТЕЛЯ за причините, вината, сроковете и предлага начина на отстраняването им.

**6.12.** Когато аварията е възникнала по вина на ИЗПЪЛНИТЕЛЯ, същият е длъжен незабавно да я отстрани за негова сметка.

**6.13.** ИЗПЪЛНИТЕЛЯТ е длъжен да извърши приемни измервания, да състави протоколи и извърши всички изпитания съгласно изискванията на Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, Наредба № 3 от 2003 г. за съставяне на актове и протоколи по време на строителството и на всички други действащи нормативни актове в Република България, приложими към дейностите по предмета на договора.

**6.14.** Разходите във връзка с изпитанията, с изготвянето на доклади и анализи от сертифицирани лаборатории, както и разходите за контролни измервания от специализираните държавни контролни органи във връзка с въвеждане на строежите в експлоатация, са за сметка на ИЗПЪЛНИТЕЛЯ.

**6.15.** След завършване на всички, включени в обхвата на договора работи и предпускови операции, ИЗПЪЛНИТЕЛЯТ изпраща писмена покана до ВЪЗЛОЖИТЕЛЯ за съставяне на Констативен акт обр. 15. Към поканата ИЗПЪЛНИТЕЛЯТ прилага всички съставени в хода на строителството необходими актове и протоколи, предвидени в Наредба № 3 от 31.07.2003 г. за съставяне на актове и протоколи по време на строителството.

**6.16.** ИЗПЪЛНИТЕЛЯТ предава на ВЪЗЛОЖИТЕЛЯ документите по т. 6.15. на български език в **1** (един) оригинал и **3** (три) копия.

**6.17.** След подписване на Констативен акт за установяване годността за приемане на строежа - Констативен акт обр. № 15, ВЪЗЛОЖИТЕЛЯТ ще организира изпълнението на дейностите необходими за получаване на *Разрешение за ползване на обекта [посочва се при подписване на договора, в зависимост от категорията строеж, включен в предмета на Обособената позиция]*.

**VIІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

**7.1.** ВЪЗЛОЖИТЕЛЯТима право:

**7.1.1.** Да изисква информация за хода на изпълнението предмета на договора;

**7.1.2.** Да проверява изпълнението на предмета на договора без да се намесва в оперативната самостоятелност на ИЗПЪЛНИТЕЛЯ;

**7.1.3.** Да прави възражения по изпълнението на работите по предмета на договора в случай на неточно изпълнение;

**7.1.4.** Да откаже приемане и заплащане на част или на цялото възнаграждение, в случай че ИЗПЪЛНИТЕЛЯТсе е отклонил от поръчката или работата му е с недостатъци.

**7.2.** ВЪЗЛОЖИТЕЛЯТе длъжен:

**а).** Да заплати на ИЗПЪЛНИТЕЛЯ уговореното в договора възнаграждение в размера, сроковете и при условията, предвидени в него.

**б).** Да предаде на ИЗПЪЛНИТЕЛЯв1 (един) екземпляр от налична документация за строежа, предмет на договора;

**в).** Да осигури достъп на ИЗПЪЛНИТЕЛЯдо строителната площадка, след преминаване на инструктаж на неговите работници и служители;

**г).** Да предаде строителната площадка на ИЗПЪЛНИТЕЛЯ с Протокол за откриване на строителна площадка и определяне на строителна линия и ниво (обр. 2) съгласно Наредба № 3 от 2003 г. за съставяне на актове и протоколи по време на строителството;

**д).** Да определи свой представител, който да има правата и задълженията да го представлява пред ИЗПЪЛНИТЕЛЯпо изпълнението на договора;

**е).** Даорганизира и насрочи комисия за съставяне на Констативен акт обр. 15 след писмено искане на ИЗПЪЛНИТЕЛЯ;

**ж).** Да уведомява писмено ИЗПЪЛНИТЕЛЯза проявилите се в гаранционния срок недостатъци (дефекти) на извършеното в изпълнение на настоящия договор.

**VIII. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

**8.1.** ИЗПЪЛНИТЕЛЯТима право:

**8.1.1.** Да получи договорената в т. 3.1 цена при условията и в сроковете, предвидени в договора;

**8.1.2.** Да иска от ВЪЗЛОЖИТЕЛЯдопълнителна информация и съдействие за изпълнение на възложената му работа.

**8.2.** ИЗПЪЛНИТЕЛЯТе длъжен:

**8.2.1.** Да изпълни всички дейности по предмета на договора качествено, в обхвата, сроковете и при спазване условията, посочени в договора и приложенията към него и на изискванията на действащите нормативни актове, приложими към тези дейности. Допълнителни работи няма да бъдат заплащани от ВЪЗЛОЖИТЕЛЯ;

**8.2.2.** Да предоставя своевременно исканата от ВЪЗЛОЖИТЕЛЯинформация за хода на изпълнение на договора;

**8.2.3.** Да предоставя възможност на ВЪЗЛОЖИТЕЛЯда проверява изпълнението на предмета на договора;

**8.2.4.** Да съгласува предварително с ВЪЗЛОЖИТЕЛЯвсички свои подизпълнители, необходимостта, от които е възникнала в хода на изпълнение на предмета на договора;

**8.2.5.** Да определи упълномощен свой представител, който да има правата и задълженията да го представлява пред ВЪЗЛОЖИТЕЛЯпо изпълнението на настоящия договор;

**8.2.6.** Да изпълнява предмета на настоящия договор в съответствие със строителните правила и нормативи, действащи в Република България и изискванията на ВЪЗЛОЖИТЕЛЯ;

**8.2.7.** Да осигури координатор по безопасност и здраве за етапа на строителството в съответствие с изискванията на Наредба № 2 от 2004 г. за минимални изисквания за здравословни и безопасни условия на труд при извършване на строително – монтажни работи;

**8.2.8.** Да осигурява винаги достъп до строежа на съответните контролни органи и на представителите на ВЪЗЛОЖИТЕЛЯ;

**8.2.9.** Да уведомява ВЪЗЛОЖИТЕЛЯписмено за възникнали въпроси;

**8.2.10.** Да оформи, съхранява и предоставя, при поискване от представители на ВЪЗЛОЖИТЕЛЯи на специализираните контролни органи, заповедна книга съгласно чл. 170, ал. 3 от ЗУТ;

**8.2.11.** Да осигури изискващите се здравословни и безопасни условия на труд при изпълнение на ръководените от него строително-монтажни работи. Щетите, настъпили в резултат от неспазване на това задължение, са изцяло за сметка на ИЗПЪЛНИТЕЛЯ;

**8.2.12.** Да ограничи действията на своя персонал и механизация в границите на строителната площадка, като не допуска навлизането им в съседни терени;

**8.2.13.** Да отстрани всички забележки отбелязани в Констативен акт обр. 15;

**8.2.14.** Да е застрахован за имуществена отговорност за вреди, причинени на другите участници в строителството и/или на трети лица вследствие на неправомерни действия или бездействия при или по повод изпълнение на задълженията му съгласно чл. 171, ал. 1 от ЗУТ.

**8.2.15.** Да предоставя на ВЪЗЛОЖИТЕЛЯ периодично актуално копие от застрахователната си полица по чл. 171, ал. 1 от ЗУТ;

**8.2.16.** Да отстранява проявилите се дефекти по време на гаранционния период в установените за това срокове;

##### **8.2.17.** Да не разгласява пред трети лица факти, обстоятелства, сведения и всяка друга информация, относно дейността на възложителя, които е узнал във връзка или по повод изпълнението на договора, освен в предвидените от закона случаи;

**8.2.18.** Да отговаря за извършената от подизпълнителите си работа, когато за изпълнението на поръчката е ангажирал подизпълнители, като за своя работа.

**IX. ГАРАНЦИОННА ОТГОВОРНОСТ.**

**9.1.** Гаранционниите срокове във връзка с извършените строителни-монтажни работи, в съответствие с определеното в чл. 20, ал. 4 от Наредба № 2 от 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**9.2.** Гаранционните срокове започват да текат от датата на Разрешението за ползване на обекта.

**9.3.** Всички дефекти, възникнали преди края на гаранционните срокове се констатират с протокол, съставен и подписан от представители на ВЪЗЛОЖИТЕЛЯ и Сдружението. Този протокол незабавно се изпраща на ИЗПЪЛНИТЕЛЯ с указан срок за отстраняване на дефекта.

**9.4.** При проявени дефекти, преди края на гаранционните срокове, в резултат на вложени некачествени материали, доставени от ИЗПЪЛНИТЕЛЯ или некачествено извършени работи от ИЗПЪЛНИТЕЛЯ, същият ще ги отстрани за своя сметка в срок, определен от ВЪЗЛОЖИТЕЛЯ. В случай, че ИЗПЪЛНИТЕЛЯТ не стори това, ВЪЗЛОЖИТЕЛЯТ може да ги отстрани за сметка на ИЗПЪЛНИТЕЛЯ, удовлетворявайки вземането си чрез упражняване на правата си по застрахователната полица по същия параграф на договора.

**Х. ГАРАНЦИЯ ЗА ИЗПЪЛНЕНИЕ НА ДОГОВОРА.**

**10.1.** ИЗПЪЛНИТЕЛЯТ при подписване на договора следва да представи документ за внесена гаранция за изпълнение на задълженията си по него, в съответствие с договореното в една от следните форми:

**10.1.1.** Депозит на парична сума в лева в размер на **5** **%** от общата стойност по т. 3.1. по следната банкова сметка:

...............................................

**10.1.2.** Банкова гаранция за сума в лева в размер на **5 %** от общата стойност по т. 3.1. със срок на валидност 1 (един) месец, след датата на получаване на *Разрешение за ползване на обекта*. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯТ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него.

**10.1.3.** Застраховка, която обезпечава изпълнението чрез покритие на отговорността на изпълнителя. Застраховката трябва да е със срок на валидност 1 (един) месец, след датата на получаване на *Разрешение за ползване на обекта*.

**10.2.** Разходите по предоставянето на паричната сума или на банковата гаранция или за сключване на застраховката са за сметка на ИЗПЪЛНИТЕЛЯ, а разходите по евентуалното им усвояване – за сметка на ВЪЗЛОЖИТЕЛЯ.

**10.3.** Гаранцията за изпълнение на договора се освобождава в срок до изтичане на 1 (един) месец от датата на получаване на *Разрешение за ползване на обекта*, освен, ако ВЪЗЛОЖИТЕЛЯТ е усвоил същата, преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му в съответствие с определеното в него.

**10.4.** В случай, че срокът на валидност на банковата гаранция е по-малък от срока определен по т.10.1.2., ИЗПЪЛНИТЕЛЯТ е длъжен един месец преди изтичането на срока на валидност на банковата гаранция да удължи нейното действие. В противен случай, възложителяТ усвоява сумите по гаранцията и ги задържа като гаранционен депозит за изпълнение на договора, съобразно условията на настоящия договор.

**10.5.** ВЪЗЛОЖИТЕЛЯТ не дължи на ИЗПЪЛНИТЕЛЯ лихви върху сумите по гаранцията за изпълнение, за времето, през което тези суми законно са престояли при него.

**XI. ЗАСТРАХОВАНЕ И ОБЕЗЩЕТЕНИЯ .**

**11.1.** ИЗПЪЛНИТЕЛЯТ ще носи пълна отговорност за изпълняваните от него и подизпълнителите му (ако има такива) дейности от датата на подписване на договора, до деня на изтичане на гаранционните срокове за строежа. В случай на повреди и щети поради някаква причина, възникнали при изпълнение на работи по строежа, или при части от тях, или на неговата механизация, ИЗПЪЛНИТЕЛЯТ ще ги отстрани за своя сметка.

**11.2**. ИЗПЪЛНИТЕЛЯТ е длъжен да представя на ВЪЗЛОЖИТЕЛЯ всички Застрахователни полици и приложения към тях в оригинал и да го уведомява за всички обстоятелства относно изпълнението на задълженията си по застрахователния договор.

**ХІI. САНКЦИИ.**

**12.1.** Ако ИЗПЪЛНИТЕЛЯТ не изпълни предмета на договора в договорения срок за изпълнение на дейностите по т. 2.2., същият дължи на ВЪЗЛОЖИТЕЛЯ неустойка в размер на **0.5 %** от стойността по т. 3.1. на съответната дейност, за всеки ден закъснение, но не вече от общо 30% от цената на договора.

**12.2.** При неточно или некачествено изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ, освен отстраняване на недостатъците, и неустойка в размер 20% от стойността на разходите, необходими за отстраняване на неточното или некачествено изпълнение.

**12.3**. ВЪЗЛОЖИТЕЛЯТ има право да прихване дължимата съгласно договора неустойка от стойността на внесената гаранция, съответно за същата сума да усвои частично или изцяло предоставената банкова гаранция за изпълнение.

**12.4.** При забава в плащането на дължима сума с повече от **90** (деветдесет) календарни дни след срока по т.4.3., ВЪЗЛОЖИТЕЛЯТ дължи неустойка в размер на **0.1 %** от неплатената в срок сума, за всеки ден закъснение.

**12.5.** Всяка от страните може да претендира по общия ред за обезщетения за претърпените от нея вреди, ако техния размер надвишава уговорената неустойка.

**XІII. ИЗМЕНЕНИЕ И ПРЕКРАТЯВАНЕ НА ДОГОВОРА.**

**13.1.** Настоящият договор може да бъде изменян съгласно условията на Закона за обществените поръчки в следните случаи:

**13.1.1.** поради непредвидени обстоятелства е възникнала необходимост от извършване на допълнителнo проектиране и/или строителство, което не е включено в първоначалната обществена поръчка, ако смяната на изпълнителя:

а) е невъзможна поради икономически или технически причини, включително изисквания за взаимозаменяемост или оперативна съвместимост със със съществуващо оборудване, услуги или съоръжения, възложени с този договор поръчка, и

б) би предизвикала значителни затруднения, свързани с дублиране на разходи на възложителя;

**13.1.2.** поради обстоятелства, които при полагане на дължимата грижа възложителят не е могъл да предвиди, включително и при изменение на изискванията относно Националната програма за енергийна ефективност на многофамилните жилищни сгради, е възникнала необходимост от изменение, което не води до промяна на предмета на договора;

**13.1.3.** В случаите по т.13.1.1 и т. 13.1.2, ако се налага увеличение на цената, то не може да надхвърля с повече от 50 на сто стойността на основния договор. Когато се правят последователни изменения, ограничението се прилага за общата стойност на измененията. Последователните изменения не трябва да целят заобикаляне на закона.

**13.1.4.** се налага замяна на изпълнителя с нов изпълнител, поради това че е налице универсално или частично правоприемство в резултат от преобразуване на първоначалния изпълнител, чрез вливане, сливане, разделяне или отделяне, или чрез промяна на правната му форма, включително в случаите, когато той е в ликвидация или в открито производство по несъстоятелност и са изпълнени едновременно следните условия:

а). за новия изпълнител не са налице основанията за отстраняване от процедурата и той отговаря на първоначално установените критерии за подбор;

б). промяната на изпълнителя не води до други съществени изменения на договора за обществена поръчка и не цели заобикаляне на закона;

**13.1.5.** изменението се налага поради непредвидени обстоятелства и не променя цялостния характер на поръчката и са изпълнени едновременно следните условия:

а) стойността на изменението е до 15 на сто от стойността на първоначалния договор;

б) стойността на изменението независимо от условията по буква “а” не надхвърля съответната прагова стойност по чл. 20, ал. 1 от ЗОП.

Когато се правят няколко последователни изменения, общата им стойност не може да надхвърля посочените в б. “а” максимални размери.

**13.1.6.** се налагат изменения, които не са съществени.

Изменение на договор на се смята за съществено, когато са изпълнени едно или повече от следните условия:

а). изменението въвежда условия, които, ако са били част от процедурата за възлагане на обществена поръчка, биха привлекли към участие допълнителни участници, биха позволили допускането на други участници, различни от първоначално избраните, или биха довели до приемане на оферта, различна от първоначално приетата;

б). изменението води до ползи за изпълнителя, които не са били известни на останалите участници в процедурата;

в). изменението засяга предмета или обема на договора за обществена поръчка;

г). изпълнителят е заменен с нов извън случаите по т.13.1.4.

**13.2.** Настоящият договор може да бъде прекратен при следните обстоятелства:

а) по взаимно съгласие на страните;

б) при доказана обективна невъзможност за изпълнение на договора от страна на ИЗПЪЛНИТЕЛЯ;

в) при виновно неизпълнение на задължения по договора при условията г) на Закона за задълженията и договорите.

**13.3.** ВЪЗЛОЖИТЕЛЯТ има право да прекрати настоящия договор без предизвестие, когато:

а). е необходимо съществено изменение на поръчката, което не позволява изменение на договора на основание чл. 116, ал. 1 от ЗОП;

б). се установи, че по време на провеждане на процедурата за възлагане на поръчката за изпълнителя са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата за обществената поръчка;

в). поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 Договора за функциониране на Европейския съюз.

**13.4.** В случаите по т. 13.3, б. “б” и “в” ВЪЗЛОЖИТЕЛЯТ не дължи обезщетение за претърпените вреди от прекратяването на договора.

**ХIV. НЕПРЕОДОЛИМА СИЛА.**

**14.1.** Страните се освобождават от отговорност за неизпълнение на задълженията си по договора, когато невъзможността за изпълнение се дължи на непреодолима сила. Ако страната е била в забава, тя не може да се позовава на непреодолима сила. Непреодолима сила е непредвидимо или непредотвратимо събитие от извънреден характер, възникнало след сключване на договора.

**14.2.** Страната, която не може да изпълни задължението си поради непреодолима сила, в срок от седем календарни дни от настъпването на съответното събитие, уведомява писмено другата страна за това обстоятелство. В същия срок с препоръчана поща или чрез куриерска служба страната, позоваваща се на непреодолима сила, трябва да изпрати на другата страна писмено потвърждение за възникването й, изходящо от официален орган. При неуведомяване се дължи обезщетение за настъпилите от това вреди.

**14.3.** Докато трае непреодолимата сила, изпълнението на задълженията и на свързаните с тях насрещни задължения спира. Съответните срокове за изпълнение се удължават с времето, през което е била налице непреодолима сила.

**14.4.** Ако непреодолимата сила трае толкова дълго, че някоя от страните вече няма интерес от изпълнението, тя има право да прекрати договора с писмено уведомление до другата страна.

**XV. ДОГОВОР ЗА ПОДИЗПЪЛНЕНИЕ**

**15.1.** ИЗПЪЛНИТЕЛЯТ се задължава, в случай, че е посочил, че ще ползва подизпълнител при изпълнение на поръчката, в срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, да изпрати на ВЪЗЛОЖИТЕЛЯ оригинален екземпляр от договора или допълнителното споразумение заедно с доказателства, че подизпълнителят отговаря на съответните критерии за подбор съобразно вида и дела от поръчката, който ще изпълняват, и че за тях не са налице основания за отстраняване от процедурата, съответно за спазване на изискванията на чл.66, ал.11 от ЗОП.

**15.2.** След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

**15.3.** В случай, че за изпълнение на поръчката има сключен договор за подизпълнение възложителят заплаща възнаграждение пряко на подизпълнител, когато са налице следните условия:

а) Частта от поръчката, която се изпълнява от подизпълнителя, може да бъде предадена като отделен обект на изпълнителя.

б) Подизпълнителят е отправил искане до възложителя, чрез изпълнителя, който е длъжен да го предостави на възложителя в 15-дневен срок от получаването му.

в) Към искането изпълнителят е длъжен да предостави становище, от което да е видно дали оспорва плащанията или част от тях като недължими.

г) Възложителят има право да откаже плащане на подизпълнител, когато искането за плащане е оспорено, до момента на отстраняване на причината за отказа.

**15.4.** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост при спазване на изискванията на чл. 66, ал.11 от ЗОП.

**15.5.** Подизпълнителите нямат право да превъзлагат една или повече от дейностите, които са включени в предметаа на договора за подизпълнение.

**XVI. ПОДСЪДНОСТ.**

**16.1.** Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните трябва да решат чрез договаряне помежду си.

**16.2.** В случай на невъзможност за разрешаване на споровете по пътя на договарянето, те подлежат на разглеждане и решаване по съдебен ред от компетентния съгласно българското законодателство съд.

**ХVII. ОБЩИ РАЗПОРЕДБИ.**

**17.1.** Сдружението на собствениците на обекта, включен в предмета на този договор е: **Сдружение на собствениците „гр.Гоце Делчев, ул. Драма 51, вход А, вход Б, вход В, вход Г**.

**17.2.** Сдружението на собствениците на обекта, определя упълномощен представител, който да го представлява при изпълнение на задълженията по този договор.

**17.3.** Настоящият договор може да бъде изменени само при условията на ЗОП.

**17.4.** За всички неуредени с настоящия договор въпроси се прилагат действащите разпоредби на българското гражданско законодателство.

**17.5.** Всички съобщения и уведомления между страните по повод договора се извършват в писмена форма чрез факс, препоръчана поща с обратна разписка или куриерска служба.

**17.6.** В срок до **3** (три) дни след подписване на договора всяка от страните информира другата страна писмено за определеното от нея лице за контакт по този договор, неговия факс и актуален адрес за кореспонденция. Посочените данни могат да се променят само с писмено уведомление на съответната страна по реда на договора.

**17.7.** Когато някоя от страните по договора предостави на другата страна и електронно копие на документ, съобщение или уведомление, при несъответствие на съдържанието между хартиения и електронния носител, за валидни се считат записите на хартиения носител.

**17.8.** Никоя от страните няма право да прехвърля свои права или задължения по договора на трети лица, без предварителното писмено съгласие на другата страна.

**17.9.** Договорът влиза в сила от деня на подписването му от двете страни.

**17.10.** Настоящият договор, ведно с приложенията, се състави в два еднообразни екземпляра – един за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

**Приложение № 1** – Техническа оферта от офертата на ИЗПЪЛНИТЕЛЯ;

**Приложение № 2** – Ценова оферта от офертата на ИЗПЪЛНИТЕЛЯ;

**Приложение № 3** – Списък на експертите на ИЗПЪЛНИТЕЛЯ;

**ВЪЗЛОЖИТЕЛ:** ........................................**ИЗПЪЛНИТЕЛ:** ...................................